Id-Deċiżjoni tal-Kunsill
tat-28 ta' Ottubru 1977
dwar il-konklużjoni tal-Ftehim Ewropew dwar il-bdil ta' reaġenti użati biex ikunu klassifikati tessuti umani u l-Protokoll Addizzjonali li hemm miegħu
(77/715/KEE)
IL-KUNSILL TAL-KOMUNITAJIET EWROPEJ,
Wara li kunsidra t-Trattat li jistabbilixxi l-Komunità Ekonomika Ewropea,
Wara li kunsidra r-rakkomandazzjoni mill-Kummissjoni,
Billi l-Ftehim Ewropew dwar il-bdil ta' reaġenti użati biex ikunu klassifikati tessuti umani, imfassal fuq l-inizjattiva tal-Kunsill ta' l-Ewropa, jipprovdi f'Artikolu 5(1) li l-Partijiet Kontraenti għandhom jieħdu l-miżuri kollha meħtieġa biex jeżentaw mid-dazji ta' importazzjoni kollha r-reaġenti użati biex ikunu klassifikati tessuti umani mqiegħda għad-dispożizzjoni tagħhom mill-Partijiet l-oħra;
Billi kull deroga mit-Tariffa Doganali Komuni, kemm jekk ta' natura awtonoma jew konvenzjonali, taqa' taħt il-kompetenza esklussiva tal-Komunità;
Billi ż-żjieda ta' Protokoll Addizzjonali ma' l-imsemmi Ftehim li tagħmilha possibbli għall-Komunita Ekonomika Ewropea li ssir Parti kontraeanti għall-imsemmi Ftehim tagħti s-setgħa lill-Komunità li teżerċita dik il-kompetenza;
Billi dak il-Ftehim u l-Protokoll Addizzjonali li hemm miegħu għandhom għalhekk ikunu konklużi,
IDDEĊIEDA DAN LI ĠEJ:
Artikolu 1
Il-Ftehim Ewropew dwar il-bdil ta' reaġenti użati biex ikunu klassifikati tessuti umani u l-Protokoll Addizzjonali li hemm miegħu huma hawnhekk approvati f'isem il-Komunità.
It-testi tal-Ftehim u tal-Protokoll Addizzjonali huma annessi hawnhekk.
Artikolu 2
Il-President tal-Kunsill huwa b'dan awtorizzat jinnomina l-persuni li jkunu awtorizzati li jiffirmaw il-Ftehim u l-Protokoll Addizzjonali u jagħtihom is-setgħat meħtieġa biex jorbtu lill-Komunità.
Magħmulha fil-Lussemburgu, fit-28 ta' Ottubru 1977.